湖州_(隋朝)

湖州 ， 中國古代的州 。 隋朝仁壽二年 （ 602年 ） 置 ， 治所在烏程縣 （ 今浙江省湖州市 ） 。 因瀕太湖得名 。 大業初年 ， 廢 。 唐朝武德四年 （ 621年 ） ， 平李子通 ， 以吳郡的烏程縣復置湖州 。 六年 ， 再度被輔公祏所佔 。 七年 ， 平定輔公祏 ， 復置湖州 。 李子通曾在武康縣置安州 ， 又曰武州 。 於是廢州 ， 以武康縣屬湖州 。 又廢雉州 ， 以長城縣屬湖州 。 天寶元年 （ 742年 ） ， 改爲吳興郡 。 乾元元年 （ 758年 ） ， 復爲湖州 。 舊領五縣 ： 烏程縣 、 武康縣 、 長城縣 、 安吉縣 、 德清縣 。 轄區約今浙江省湖州 、 德清 、 安吉 、 長興等市縣地 ， 及江蘇省蘇州市吳江區小部 。 戶一萬四千一百三十五 ， 口七萬六千四百三十 。 天寶年間 ， 領五縣 ， 戶七萬三千三百六 ， 口十七萬七千六百九十八 。 唐朝末年 ， 歸附錢鏐 。 南宋寶慶元年 （ 1225年 ） 改爲安吉州 。